benefit of the doubt
Store norske leksikon,Jus,Prosess,Straffeprosess
Benefit of the doubt er en talemåte som særlig blir benyttet i rettsspråket, hvor meningen er at tvilen bør komme den tiltalte til gode. Til daglig betyr det at man bør tolke situasjonen på gunstigste måte for den som står i et noe tvilsomt lys.
I strafferetten gir dette seg utslag i prinsippet om at enhver rimelig og forstandig tvil skal komme den tiltalte til gode og at det er bedre at ti skyldige går fri enn at én uskyldig blir dømt.I strafferetten dømmes ingen fordi det er mer eller mindre sannsynlig at de har begått et lovbrudd, men bare når dommerne kan være sikre på dette etter å ha gjennomgått bevisene som taler for og mot straffskyld, og har en begrunnet oppfatning av skylden. Les mer i Store norske leksikon lovbrudd strafferett anklageprinsippet